《出平定州》
清代·顾大申

忽尔危关豁，群然众岭低。山连雁门外，地出井陉西。

乱石淹人迹，层冰怯马蹄。相逢故乡客，灯下手重携。

作者简介：清江南华亭人，本名镛，字震雉，号见山。顺治九年进士，授工部主事，累擢洮岷道佥事，卒于官。留心经济，尝著《河渠论》、《图经》。后浚浏河、吴淞江，皆用其议。诗工乐府、七律，尝与王广心、施闰章等人唱和。兼善书画。有《诗原》、《堪斋诗存》。